Aston Martin palasi F1-sarjaan Red Bullin sponsorina vuonna 2016. Kaudeksi F1-talli Racing Point muutti nimensä Aston Martiniksi. Autojensa kilpailuväriksi talli valitsi perinteisen brittiläisen kilpa-autonvihreän. Kellovalmistaja Girard-Perregaux on yksi tallin sponsoreista kaudella 2021. Lance Stroll ajoi AMR21-autolla pisteille kauden avausosakilpailussa, jossa hän sijoittui kymmenennelle sijalle. Pistesija oli samalla tallin ensimmäinen pistesija Formula 1 -sarjassa. Monacon osakilpailussa molemmat kuljettajat ajoivat pisteille, kun Sebastian Vettel oli viides ja Stroll kahdeksas. Azerbaidžanin GP:ssä talli saavutti ensimmäisen palkintosijansa Vettelin noustua yllättäen kilpailun toiseksi Max Verstappenin rengasrikon ja Lewis Hamiltonin ajovirheen seurauksena. Unkarin GP:ssä Vettel ajoi jälleen toiseksi, mutta hänet myöhemmin hylättiin, koska hänen autostaan ei saatu otettua tarvittavaa polttoainenäytettä kilpailun jälkeen. Talli teki tapauksesta protestin, joka ei kuitenkaan johtanut tulosten palauttamiseen.